
转专讘讗 讚讗讟诪讗 [讞诇讘 砖诇 讬专讱], 砖讛讜讗 讗住讜专 讘讗讻讬诇讛, 讘诪专 讚讻谞转讗 [讘诪拽讜诐 砖讜诪谉 砖诇 诪注讬讬诐], 砖诪讜转专 讘讗讻讬诇讛, 拽谞住讬讛 [拽谞住 讗讜转讜] 专讘讗 诇讝讘讜谞讬 [砖诇讗 诇诪讻讜专] 讗驻讬诇讜 讗诪讙讜讝讬 [讗讙讜讝讬诐]. 讗诪专 诇讬讛 [诇讜] 专讘 驻驻讗 诇专讘讗: 讻诪讗谉 [讻讚注转 诪讬] 讗转讛 讗讜诪专? 讻讚注转 专' 讬讛讜讚讛 讘诪砖谞转谞讜, 砖讛专讬 专' 砖诪注讜谉 讗讜住专 诇拽谞讜转 诪诪谞讜 专拽 诪讛 砖讬砖 讘讜 砖讬讬讻讜转 诇讚讘专 砖讛讜讗 讞砖讜讚 注诇讬讜. 讗讘诇 讗讬 [讗诐] 讗转讛 讛讜诇讱 讻讚注转 专' 讬讛讜讚讛 鈥� 讗驻讬诇讜 诪讬诐 讜诪诇讞 谞诪讬 [讙诐 讻谉] 诇讗 讬诪讻讜专!


 讛砖讬讘 诇讜 专讘讗: 诇注讜诇诐 驻讜住拽 讗谞讬 讻专' 砖诪注讜谉, 讜讙诐 讻讗谉 讘讗讬住讜专讗 讚讙讜驻讬讛 拽谞住讬谞谉 诇讬讛 [讘讗讬住讜专 注爪诪讜, 砖讛讜讗 讞砖讜讚 注诇讬讜, 拽讜谞住讬诐 讗谞讜 讗讜转讜], 砖讻谉 住转诐 讚专讚拽讬 讙专讜 讘讗诪讙讜讝讬 [住转诐 讬诇讚讬诐 诇讛讜讟讬诐 讗讞专讬 讗讙讜讝讬诐], 讜讗讜转讜 讗讚诐 讗讝讬诇 讜诪砖讘砖 诇讘谞讬 讟讘讞讬 [讛讜诇讱 讜诪讟注讛 讗转 讘谞讬 讛拽爪讘讬诐], 讜讙专讬 诇讛讜 讘讗诪讙讜讝讬 [讜诪驻转讛 讗讜转诐 讘讗讙讜讝讬诐], 讜诪讬讬转讜 诇讬讛 转专讘讗 讚讗讟诪讗 [讜诪讘讬讗讬诐 诇讜 诪讗讘讜转讬讛诐 讞诇讘 砖诇 讬专讱], 讜诪讝讘讬谉 诇讬讛 讘诪专 讚讻谞转讗 [讜诪讜讻专 讗讜转讜 讘诪拽讜诐 讞诇讘 砖诇 诪注讬讬诐].


讗 诪砖谞讛 讛讞砖讜讚 注诇 讛砖讘讬注讬转 鈥� 讗讬谞讜 讞砖讜讚 注诇 讛诪注砖专讜转, 讜诪爪讚 砖谞讬, 讛讞砖讜讚 注诇 讛诪注砖专讜转 鈥� 讗讬谞讜 讞砖讜讚 注诇 讛砖讘讬注讬转. 讗讘诇 讛讞砖讜讚 注诇 讝讛 讜注诇 讝讛, 讻诇讜诪专, 讗讜 注诇 砖讘讬注讬转 讗讜 注诇 讛诪注砖专讜转 鈥� 讞砖讜讚 讙诐 注诇 讛讟讛专讜转, 诇诪讻讜专 讗讜讻诇讬诐 讟诪讗讬诐 讻讗讬诇讜 讛讬讜 讟讛讜专讬诐. 讜讬砖 砖讛讜讗 讞砖讜讚 注诇 讛讟讛专讜转 讜讗讬谞讜 讞砖讜讚 诇讗 注诇 讝讛 讜诇讗 注诇 讝讛, 诇讗 注诇 讛砖讘讬注讬转 讜诇讗 注诇 讛诪注砖专讜转. 讜注讜讚 诪讜住讬驻讬诐: 讝讛 讛讻诇诇 讘注谞讬讬谞讬诐 讗诇讜: 讻诇 讗讚诐 讛讞砖讜讚 注诇 讚讘专 诪住讜讬讬诐 诇注讘讜专 讘讜 注讘讬专讛 鈥� 诇讗 讚谞讜, 讛专讬讛讜 驻住讜诇 诇讚讜谉 讘注谞讬谉 讝讛, 讜诇讗 诪注讬讚讜, 讗讬谞讜 诪注讬讚 注诇讬讜.


讘 讙诪专讗 砖谞讬谞讜 讘诪砖谞讛 砖讛讞砖讜讚 注诇 讛砖讘讬注讬转 讗讬谞讜 讞砖讜讚 注诇 讛诪注砖专讜转. 讜诪住讘讬专讬诐: 诪讗讬 讟注诪讗 [诪讛 讟注诐 讛讚讘专]? 砖讻谉 砖讘讬注讬转 诇讗 讘注讬讗 [讗讬谞讛 爪专讬讻讛] 讞讜诪讛, 讗讬谉 爪专讬讻讬诐 诇讗讻讜诇 讗讜转讛 诇驻谞讬诐 诪讞讜诪转 讬专讜砖诇讬诐. 讗讘诇 诪注砖专 砖谞讬, 讻讬讜谉 讚讘注讬 [砖爪专讬讱] 讞讜诪讛 鈥� 讬砖 诇讜诪专 讻讬 讞诪讬专 诇讬讛 [讞诪讜专 诇讜 讬讜转专], 砖讬砖 讘讜 拽讚讜砖讛 讬转讬专讛, 讜讗讬谞讜 讞砖讜讚 注诇 讻讱.


 讜注讜讚 砖谞讬谞讜: 讛讞砖讜讚 注诇 讛诪注砖专 讗讬谞讜 讞砖讜讚 注诇 讛砖讘讬注讬转. 讜诪住讘讬专讬诐: 诪讗讬 讟注诪讗 [诪讛 讟注诐 讛讚讘专]? 诪注砖专 砖谞讬 讗讬转 诇讬讛 [讬砖 诇讜] 驻讚讬讜谉, 谞讬转谉 诇驻讚讜转讜, 讜讗讝 讛讜讗 诪讜转专 诇讙诪专讬 讘诪讻讬专讛. 讜讗讬诇讜 砖讘讬注讬转, 讻讬讜谉 讚拽讗 诪讬转住专讗 诇讬讛 [砖讛讬讗 谞讗住专转 诇讜] 讘住讞讜专讛 诇注讜诇诐, 讜诇讬转 诇讬讛 [讜讗讬谉 诇讛] 驻讚讬讜谉 鈥� 讞诪讬专讗 诇讬讛 [讞诪讜专讛 诇讜 讬讜转专].


讜注讜讚 砖谞讬谞讜: 讛讞砖讜讚 讗讜 注诇 讝讛 讗讜 注诇 讝讛, 注诇 讛砖讘讬注讬转 讗讜 注诇 讛诪注砖专 鈥� 讞砖讜讚 注诇 讛讟讛专讜转. 讜诪住讘讬专讬诐: 讻讬讜谉 讚讞砖讬讚 讗讚讗讜专讬讬转讗 [砖讛讜讗 讞砖讜讚 诇注讘讜专 注诇 讚讘专讬 转讜专讛], 砖砖讘讬注讬转 讜诪注砖专 砖谞讬 讛专讬讛诐 诪谉 讛转讜专讛 鈥� 讻诇 砖讻谉 砖讛讜讗 讞砖讜讚 诇注讘讜专 讗讚专讘谞谉 [注诇 讚讘专讬 住讜驻专讬诐], 讜讛专讬 讗讻讬诇转 讞讜诇讬谉 讘讟讛专讛 讗讬谞讛 诪爪讜讛 诪谉 讛转讜专讛, 讗诇讗 转拽谞转 讞讻诪讬诐.


 讜注讜讚 砖谞讬谞讜: 讜讬砖 讞砖讜讚 注诇 讛讟讛专讜转 讜讗讬谞讜 讞砖讜讚 诇讗 注诇 讛砖讘讬注讬转 讜诇讗 注诇 讛诪注砖专. 讜诪住讘讬专讬诐: 诪讗讬 讟注诪讗 [诪讛 讟注诐 讛讚讘专]? 谞讛讬 讗讚专讘谞谉 讞砖讬讚 [讗诐 讗诪谞诐 注诇 讚讘专讬 讞讻诪讬诐 讛讜讗 讞砖讜讚] 鈥� 讗讚讗讜专讬讬转讗 诇讗 讞砖讬讚 [注诇 讚讘专讬 转讜专讛 讗讬谞讜 讞砖讜讚]. 讜专诪讬谞讛讬 [讜诪砖诇讬讻讬诐, 诪专讗讬诐 住转讬专讛] 诪诪讛 砖砖谞讬谞讜 讘讘专讬讬转讗: 诪讬 砖谞讗诪谉 注诇 讛讟讛专讜转 鈥� 谞讗诪谉 注诇 砖讘讬注讬转. 讜谞讚讬讬拽 诪讻讗谉: 讛讗 [讗讘诇] 讞砖讬讚 [诪讬 砖讞砖讜讚] 注诇 讛讟讛专讜转 鈥� 讞砖讬讚 [讞砖讜讚] 讙诐 注诇 讛砖讘讬注讬转!


讗诪专 专' 讗讬诇注讬: 诪转谞讬转讬谉 [诪砖谞转谞讜] 讛讗讜诪专转 砖讗讬谞讜 讞砖讜讚 鈥� 讻砖专讗讬谞讜讛讜 砖谞讜讛讙 讜诪讞诪讬专 讘注谞讬谉 砖讘讬注讬转 讘爪讬谞注讗 讘转讜讱 讘讬转讜, 讜诪砖讜诐 讻讱 讗讬谉 诪拽讜诐 诇讞砖讚.


专' 讬谞讗讬 讘专' 讬砖诪注讗诇 讗诪专: 讘讘专讬讬转讗 诪讚讜讘专 讻讙讜谉 讚讛讜讛 讞砖讬讚 诇转专讜讬讬讛讜 [砖讛讬讛 讞砖讜讚 拽讜讚诐 诇讻谉 注诇 砖谞讬讛诐], 注诇 讟讛专讜转 讜注诇 砖讘讬注讬转, 讜讗转讗 拽诪讬 专讘谞谉 讜拽讘讬诇 讗转专讜讬讬讛讜 [讜讘讗 诇驻谞讬 讞讻诪讬诐 讜拽讬讘诇 注诇 注爪诪讜 诇砖诪讜专 注诇 砖谞讬讛诐], 讜讛讚专 讗讬讞砖讚 讗讞讚 诪讬谞讬讬讛讜 [讜讞讝专 讜谞讞砖讚 注诇 讗讞讚 诪讛诐], 讚讗诪专讬谞谉 [砖讗讜诪专讬诐 讗谞讜]: 诪讬讙讜 讚讞砖讬讚 讗讛讗 鈥� 讞砖讬讚 谞诪讬 讗讗讬讚讱 [诪转讜讱 砖讛讜讗 讞砖讜讚 注诇 讝讛 鈥� 讞砖讜讚 讙诐 讻谉 注诇 讛讗讞专], 讗驻讬诇讜 讛讬讛 讝讛 讗讬住讜专 讞诪讜专 讬讜转专, 砖讛专讬 专讜讗讬诐 砖讗讬谞讜 注讜诪讚 讘讚讬讘讜专讜.


讙 讜砖讘讬诐 诇转讞讬诇转 诪砖谞转谞讜, 砖砖谞讬谞讜: 讛讞砖讜讚 注诇 讛砖讘讬注讬转 鈥� 讗讬谞讜 讞砖讜讚 注诇 讛诪注砖专. 讗诪专 专讘讛 讘专 讘专 讞谞讛 讗诪专 专' 讬讜讞谞谉: 讝讜, 诪砖谞转谞讜, 讛讬讗 讚讘专讬 专' 注拽讬讘讗 住转讬诪转讗讛 (砖讚讘专讬讜 谞讗诪专讬诐 驻注诪讬诐 专讘讜转 讘诪砖谞讛 讘住转诐, 讘诇讗 诇讛讝讻讬专 讗转 砖诪讜), 讗讘诇 讞讻诪讬诐 讗讜诪专讬诐: 诪讬 砖讞砖讜讚 注诇 讛砖讘讬注讬转 鈥� 讞砖讜讚 讙诐 注诇 讛诪注砖专.


讜诪注讬专讬诐: 诪讗谉 [诪讬 讛诐] 讞讻诪讬诐 讗诇讛? 专' 讬讛讜讚讛, 讚讘讗转专讬讛 [砖讘诪拽讜诪讜] 砖诇 专' 讬讛讜讚讛 砖讘讬注讬转 讞诪讬专讗 诇讛讜 [讛讬转讛 讞诪讜专讛 诇讛诐 讘诪讬讜讞讚], 讚讛讛讜讗 讚讛讜讛 拽专讬 诇讬讛 诇讞讘专讬讛 [砖讗讞讚 拽专讗 诇讜 诇讞讘讬专讜] 讘讻讬谞讜讬 讙谞讗讬: "讚讬讬专讗 讘专 讚讬讬专转讗" [讙专 讘谉 讙讬讜专转], 讗诪专 诇讬讛 [诇讜] 讛诇讛: 转讬转讬 诇讬 [讬驻讛 诇讬], 讚诇讗 讗讻诇讬 [砖讗讬谞讬 讗讜讻诇] 驻讬专讜转 砖讘讬注讬转 讻讜讜转讱 [讻诪讜转讱]. 诪砖诪注 砖讘讗讜转讜 诪拽讜诐 讛讬讛 讝讛 注诇讘讜谉 讞诪讜专, 讜诪讬 砖讗讬谞讜 诪拽驻讬讚 砖诐 注诇 讛砖讘讬注讬转 讜讚讗讬 砖讗讬谞讜 诪拽驻讬讚 注诇 讛诪注砖专.


讗讬讻讗 讚讗诪专讬 [讬砖 砖讗讜诪专讬诐] 讗转 讛砖诪讜注讛 讘诇砖讜谉 讗讞专转, 讗诪专 专讘讛 讘专 讘专 讞谞讛 讗诪专 专' 讬讜讞谞谉: 讝讜, 诪砖谞转谞讜, 讚讘专讬 专' 注拽讬讘讗 住转讬诪转讗讛. 讗讘诇 讞讻诪讬诐 讗讜诪专讬诐: 诪讬 砖讞砖讜讚 注诇 讛诪注砖专 鈥� 讞砖讜讚 注诇 讛砖讘讬注讬转. 讜诪讗谉 [讜诪讬 讛诐] 讞讻诪讬诐 讗诇讛? 专' 诪讗讬专 讛讬讗, 砖讗诪专: 讛讞砖讜讚 诇注讘讜专 注诇 讚讘专 讗讞讚 讛讜讬 [讛专讬讛讜] 讞砖讜讚 诇注讘讜专 注诇 讻诇 讛转讜专讛 讻讜诇讛, 讜讙诐 注诇 讚讘专 讞诪讜专 讬讜转专.


讜诪注讬专讬诐: 专' 讬讜谞讛 讜专' 讬专诪讬讛 转诇诪讬讚讬 专' 讝注讬专讗, 讜讗诪专讬 诇讛 [讜讬砖 讗讜诪专讬诐]: 专' 讬讜谞讛 讜专' 讝注讬专讗, 转诇诪讬讚讬 专' 讬讜讞谞谉, 谞讞诇拽讜 讘讗讜转讜 注谞讬谉, 讞讚 [讗讞讚 诪讛诐] 讗诪专: 讗讘诇 讞讻诪讬诐 讗讜诪专讬诐 讞砖讜讚 注诇 讛砖讘讬注讬转 鈥�/p>

